Új ügyvezető az AutoWallis Sixt-et képviselő leányvállalatánál

Az autókölcsönzés területén több évtizedes tapasztalattal rendelkező Kovács Miklós irányítja a jövőben az AutoWallis leányvállalatát, mely Magyarországon a Sixt márkáért felel.

Kovács Miklós tölti be a jövőben a Wallis Autókölcsönző Kft. ügyvezető igazgatói pozícióját, miután annak éléről Dévai Gábor családi okok miatt távozott. A Wallis Autókölcsönző az AutoWallis Csoport tagjaként magas minőségű rövid és hosszú távú autókölcsönzői szolgáltatásokat nyújt a Sixt Rent-a-car nemzetközi hálózatának magyarországi franchise partnereként. Kovács Miklós több évtizedes tapasztalattal rendelkezik az autókölcsönzés és az ehhez kapcsolódó szolgáltatások területén. Karrierjét a Hertz Autókölcsönzőnél kezdte 1986-ban, ahol egészen 2017-ig dolgozott különböző pozíciókban. 2018-ban csatlakozott a Sixt magyarországi csapatához operatív igazgató-helyettesként, ahol 2019-től operatív igazgatóként, majd 2023 óta üzletfejlesztési vezetőként dolgozott.

Dévai Gábor közel két évtizede vezette a céget, mely időszak alatt a Sixt meghatározó pozícióba került a magyar piacon. Az AutoWallis Igazgatósága ezúton köszöni Dévai Gábor eddigi munkáját, és sok sikert kíván további pályafutásához.

Sajtókapcsolat:

* Kerekes Ádám
* Financial Communications
* +36 70 341 8959
* kerekes.adam@fincomm.hu

|  |  |
| --- | --- |
|  | © AutoWallis Nyrt.Kovács Miklós, a Wallis Autókölcsönző Kft. ügyvezető igazgatója |

Eredeti tartalom: AutoWallis Nyrt.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/4611/uj-ugyvezeto-az-autowallis-sixt-et-kepviselo-leanyvallalatanal/